הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה
.

בתוקף סמכותי לפי   (להלן – החוק), ושאר סמכויות המוקנות לי לפי , אני קובע הנחיות אלה:

 בהנחיות אלה –
 ”אדם“ – לרבות חבר בני אדם, בין שהוא תאגיד ובין שאינו תאגיד, כאמור ;
 ”הוצאה“ – הוצאה כהגדרתה , ובכלל זה הוצאת מימון, לרבות הערך הכלכלי של ערבות שניתנה לטובת המתמודד לשם ההתמודדות בבחירות לכנסת;
 ”הוצאת מימון“ – הוצאת מתמודד, על ריבית או הפרשי הצמדה בגין הלוואות או חובות;
 ”חשבון הבנק“ – חשבון הבנק שנפתח על פי הוראות ;
 ”כרטיס חיוב“ – כהגדרתו ;
 ”מערכת חשבונות“ – מערכת הנהלת החשבונות ורישומי המידע שבהם מפורטות הפעולות הכספיות ושוות הכסף לגבי ההכנסות מתרומות, ההוצאות, ההלוואות והערבויות, בין תוצאתיות ובין מאזניות, הנוגעות להתמודדותו בבחירות לכנסת;
 ”מערכת לדיווח על תרומות“ – מערכת ממוחשבת, הנמצאת באתר האינטרנט של משרד מבקר המדינה, המיועדת לדיווח על כל קבלה של תרומה והחזר של תרומה או חלקה; הגישה למערכת זו היא על פי הרשאה של משרד מבקר המדינה בלבד;
 ”מערכת לניהול חשבונות“ – מערכת ממוחשבת הנמצאת באתר האינטרנט של משרד מבקר המדינה, המיועדת לרישום הפעולות הכספיות ושוות הכסף לגבי ההכנסות מתרומות, ההוצאות, ההלוואות והערבויות של מתמודד; הגישה למערכת זו היא על פי הרשאה של משרד מבקר המדינה בלבד;
 ”מתמודד“ – אדם שהודיע ברבים, בעל פה או בכתב, על כוונתו להתמודד בבחירות לכנסת הבאה ברשימת מתמודדים שתגיש מפלגה שאינו חבר בה, אף אם טרם נרשמה; איסוף תרומות לשם התמודדות בבחירות כאמור בסכום שנתי מצטבר שלא יפחת מ־50,000 ש״ח, ייחשב כהודעה ברבים על התמודדות, כאמור ;
 ”ערבות“ – כמשמעותה ;
 ”תקופת ההסדר“ – מתחילה במועד שנקבע על ידי מבקר המדינה לפי , ומסתיימת בהתקיים אחד מהתנאים האלה:
 היום שבו נרשם המתמודד כחבר או מייסד של מפלגה שבה הוא מתכוון להתמודד לכנסת או היום שבו נכלל ברשימת המועמדים של מפלגה לכנסת, לפי המוקדם;
 היום שבו הודיע המתמודד כי חזר בו מכוונתו להתמודד;
 תחילתה של תקופת ההסדר לגבי אדם וכן סיומה – על פי קביעת מבקר המדינה ובלבד שלא תחל אלא בחלוף שנתיים מיום תחילת כהונתה של הכנסת שבה נמסרה ההודעה על ההתמודדות;
 ”תרומה“ – כהגדרתה .

 מי שהוא מתמודד יודיע על כך למבקר המדינה, בתוך שלושה ימים מעת שהיה למתמודד; ההודעה תימסר בכתב, .

 מתמודד יודיע בלא דיחוי למבקר המדינה בהתקיים אחד מהתנאים הקבועים לסיום תקופת ההסדר לפי ; ההודעה תוגש בכתב למבקר המדינה בהתאם .

 מבקר המדינה מכוח סמכותו לפי  יקבע את מועד תחילת תקופת ההסדר לגבי כל מתמודד ואת סיומה של תקופה זו; הודעה על מועדים אלה תפורסם באתר האינטרנט של משרד מבקר המדינה.

 מערכת החשבונות בקשר להתמודדותו לכנסת של מתמודד תנוהל ברמה מקצועית נאותה ובהתאם לעקרונות חשבונאיים מקובלים בשיטת ”הרישום המצטבר“.

 הרישום במערכת החשבונות ייעשה באופן שוטף ועדכני ויקיף, בין השאר, את כל הפעולות הכספיות ושוות הכסף בקשר לתרומות שהתקבלו, להוצאות שהוצאו וכן להלוואות וערבויות שהתקבלו לצורך ההתמודדות בבחירות לכנסת.

 מערכת החשבונות של המתמודד תנוהל במערכת לניהול חשבונות שבאתר האינטרנט של משרד מבקר המדינה, זולת אם אישר מבקר המדינה, מראש ובכתב, לנהל את מערכת החשבונות באופן שונה.

 כל פעולה כספית לשם התמודדותו של המתמודד בבחירות לכנסת בתקופת ההסדר תירשם בשלמותה, לרבות הוצאה שטרם נפרעה ותרומה שטרם התקבלה, אך יש התחייבות לגביהן בכל דרך שהיא.
 אם חויב המתמודד לשלם או שילם סכום כולל בעד הוצאות שונות, יירשמו במערכת החשבונות כל פרטי ההוצאות לסוגיהן ולמטרותיהן.
 המתמודד ינהל את מערכת החשבונות שלו בצורה שתאפשר לזהות בבירור, לאמת ולסכם בדרכי ביקורת מקובלות את הוצאותיו ואת תרומותיו על מקורותיהן.
 תרומות יירשמו במערכת החשבונות ובמערכת לדיווח על תרומות בשלמותן בלא ניכוי הוצאות הפקדתן או הוצאות המרתן לשקלים חדשים. הוצאות הפקדת התרומות והוצאות המרתן לשקלים חדשים יירשמו בסעיפי ההוצאות במערכת החשבונות של המתמודד.

 לכל רישום במערכת החשבונות ובמערכת לדיווח על תרומות צריך שתהיה אסמכתה המעידה על מהימנותו ושלמותו של הרישום, וממנה ניתן ללמוד על פרטי הפעולה שבשלה נעשה הרישום; על המתמודד לתייק את האסמכתות באופן שיאפשר את איתורן, ועליו למסור אותן למבקר המדינה על פי דרישתו.

 מתמודד יפתח חשבון בנק שייוחד להתמודדותו בתקופת ההסדר. חשבון בנק זה ייפתח בישראל ויישא את שמו של המתמודד בתוספת המילים ”התמודדות בבחירות לכנסת ה-... (מספר) בתקופת ההסדר“.
 חשבון הבנק ייפתח לפני או מיד עם ביצוע הפעולה הכספית הראשונה הנוגעת לתרומות או להלוואות לקידום ההתמודדות, ובכלל זה תשלום הוצאה שתכוסה מכספי תרומות או הלוואות כאמור.
 לא ייפתח יותר מחשבון בנק אחד שייוחד להתמודדות המתמודד בתקופת ההסדר.
 כל כספי תרומות והלוואות שהתקבלו לקידום ההתמודדות כאמור יופקדו ישירות לחשבון בנק זה; הכספים יוחזקו בחשבון זה עד להוצאתם על הוצאה הנוגעת לקידום ההתמודדות או עד להחזרתם לתורם או העברתם לאוצר המדינה בהתאם להוראות .
 על פתיחת חשבון הבנק ועל סגירתו תימסר הודעה בכתב למבקר המדינה בתוך שבעה ימים; ההודעה תפרט את מספר החשבון, את שם הבנק וכתובת הסניף שבו נפתח או נסגר חשבון הבנק.

 המתמודד ירשום במערכת החשבונות את כל ההלוואות, הערבויות והביטחונות שניתנו לטובתו כדי להבטיח את מילוי התחייבויותיו, ושהם בבחינת תרומה.
 לגבי כל הלוואה שמקבל המתמודד וכל ערבות או ביטחון הניתנים לטובתו יעשה הסכם בכתב.
 המתמודד ירשום במערכת החשבונות את ההוצאות בעד ערבות או כל ביטחון אחר שניתנו לטובתו, לרבות הערך הכלכלי של הערבות או הביטחון האחר.

 כל תרומה שמקבל המתמודד תופקד בחשבון הבנק כמפורט ; המתמודד ישמור את האסמכתות לכל תרומה שקיבל.

 תרומות שהתקבלו בכל אמצעי תשלום יופקדו בחשבון הבנק של המתמודד ביום קבלתן ולא יאוחר משלושה ימי עבודה מיום זה, ופרטיהן יירשמו באסמכתה המאשרת את ההפקדה.

 כל תרומה שתתקבל תירשם במערכת החשבונות; הרישום יכיל את כל הפרטים הנדרשים, בהתאם לאמצעי התשלום שבאמצעותו ניתנה התרומה.

 לתורם תופק קבלה על כל תרומה שהתקבלה, מיד עם קבלתה, בין שהיא תרומה בכסף ובין שהיא תרומה בשווה כסף; על גבי הקבלה יודפס שמו של המתמודד.

 מתמודד המחזיר תרומה או חלקה לתורם, או המעביר את התרומה בשלמותה או בחלקה לאוצר המדינה, לא יחזירה או יעבירה במזומן אלא רק בשיק או בהעברה בנקאית.
 תרומות שהוחזרו לתורם ותרומות שהועברו לאוצר המדינה, ירשום אותן המתמודד במערכת החשבונות באופן זה:
 המתמודד ירשום את סכומה של התרומה שהוחזרה לתורם או הועברה לאוצר המדינה, את מועד החזרתה לתורם או העברתה לאוצר המדינה ואת סיבת החזרתה או העברתה;
 המתמודד יציין את המסמכים המשמשים אסמכתה לרישום שלפיו התרומה הוחזרה לתורם או הועברה לאוצר המדינה.
 לא יראו תרומה כתרומה שהוחזרה לתורם או כתרומה שהועברה לאוצר המדינה אלא לאחר שחשבון הבנק של המתמודד חויב בסכום ההחזר או ההעברה.
 מתמודד המחזיר תרומה שאינה תרומה כספית יציין את האסמכתות לרישום שלפיו התרומה הוחזרה או הועברה.

 המתמודד ידווח באמצעות המערכת לדיווח על תרומות על כל תרומה שקיבל, בכסף או בשווה כסף; הפרטים שיש לציין לגבי כל תרומה מפורטים במערכת לדיווח על תרומות ובהם, בין השאר, שם התורם ומספר זהותו, מקום מגוריו, סכום התרומה ואמצעי התשלום. על כל תרומה או הכנסה כאמור שניתנה למתמודד לפני שקיבל הרשאת כניסה למערכת ידווח המתמודד באמצעות המערכת מיד עם קבלת ההרשאה.
 המתמודד ידווח באמצעות המערכת לדיווח על תרומות על כל תרומה שתוחזר לתורם או לאוצר המדינה לפי   ובמועדים הקבועים .
 לגבי כל תרומה שתוחזר כאמור בסעיף קטן (ב) יציין המתמודד את כל הפרטים הנדרשים על ידי המערכת לדיווח על תרומות, לרבות שם התורם, מספר זהותו, מקום מגוריו, סכום התרומה שהוחזר, מועד ההחזרה ואמצעי התשלום. על כל תרומה שהמתמודד החזיר לפני שקיבל הרשאת כניסה למערכת, ידווח המתמודד באמצעות המערכת מיד עם קבלת ההרשאה.

 תרומה שהמתמודד ידווח עליה באמצעות המערכת לדיווח על תרומות כאמור , תפורסם במקום שייוחד לכך באתר האינטרנט של מבקר המדינה; הפרסום יכלול את שם התורם, מקום מגוריו וסכום התרומה שהתקבלה; המתמודד יהיה אחראי לתוכן הפרסום.

 המתמודד ישלם את ההוצאות שהוציא מחשבון הבנק כמפורט  למימון התמודדותו בבחירות באמצעות שיקים, העברה בנקאית או כרטיס חיוב לחובת חשבון הבנק.
 למרות האמור בסעיף קטן 19(א) רשאי מתמודד לשלם הוצאה במזומנים אם סכומה הכולל של ההוצאה אינו עולה על 400 שקלים חדשים; המתמודד ינהל רישום עזר של תשלומים כאמור, ובו יצוינו מקבלי התשלום, מאשר ההוצאה ופרטי ההוצאה.
 המתמודד ישמור אסמכתה מתאימה לכל תשלום שהוצא למימון התמודדותו.

 מתמודד ירשום במערכת החשבונות כל הוצאה שהוציא למימון התמודדותו; הרישום יכיל את כל הפרטים הנדרשים  בהתאם לאמצעי התשלום שבאמצעותו בוצעה ההוצאה.

 מתמודד יעביר למבקר המדינה בתום תקופת ההסדר מידע על כל התרומות שקיבל, לרבות הלוואות וערבויות שקיבל ועל כל ההוצאות שהוציא בקשר להתמודדותו בבחירות לכנסת ויצרף אסמכתאות מתאימות.

 מתמודד שלא קיבל תרומות עד תום תקופת ההסדר יודיע על כך למבקר המדינה; ההודעה תימסר ותאומת לפי .

 מתמודד ידווח למבקר המדינה על כל תרומה אסורה לפי  שקיבל, על כל תרומה שהחזיר לתורם ומועד החזרתה ועל כל תרומה שהעביר לאוצר המדינה ומועד העברתה לפי .

 מתמודד יודיע למבקר המדינה על יתרות כספים למימון התמודדותו בבחירות לכנסת כאמור , שנותרו בידיו ועל החזרתן לתורמים או לאוצר המדינה לפי ; הודעת המתמודד תאומת בתצהיר לפי  (להלן – פקודת הראיות).

 מנפיק כרטיס חיוב ותאגיד בנקאי ימסרו את פרטי הזיהוי האמורים  לא יאוחר משבוע ימים מיום שהועברה אליהם הדרישה, לפי  , בהתאמה.

 תרומה שניתנה לאדם או לחבר בני אדם, בין מאוגד ובין שאינו מאוגד, הפועל מטעמו של המתמודד או למענו ובזיקה אליו או שפעולותיו מכוונות לסייע למתמודד בהתמודדותו בבחירות, רואים אותה כתרומה שניתנה למתמודד, והוצאה שהוצאה על ידי אדם או חבר בני אדם כאמור רואים אותה כהוצאה שהוצאה על ידי המתמודד לאותה מטרה.

 המערכת לדיווח על תרומות והמערכת לניהול חשבונות יוקמו וינוהלו על ידי משרד מבקר המדינה, והוא יקבע את כללי השימוש בהן, תיקונם ושינוים.

 הגישה למערכות לדיווח על תרומות ולניהול חשבונות תיעשה באמצעות שם משתמש וססמה (להלן – הרשאת כניסה) שיקבל המתמודד ממשרד מבקר המדינה, לאחר שהודיע על התמודדותו בכתב למבקר המדינה.
 עם פתיחת חשבון הבנק לפי הוראות , יבקש המתמודד ממבקר המדינה, הרשאת כניסה למערכות הממוחשבות ואת כללי השימוש בהן.
 הבקשה לקבלת הרשאת הכניסה תוגש על ידי המתמודד בכתב, בחתימת ידו, לפי , והיא תכלול פרטים על אודות חשבון הבנק של המתמודד.
 הרשאת הכניסה הניתנת למתמודד היא אישית; מסירתה על ידי המתמודד לאחרים היא באחריותו של המתמודד.

 המתמודד ימסור למבקר המדינה, על פי בקשתו, כל מסמך, ידיעה, הסבר ותצהיר לפי , שלדעת מבקר המדינה דרושים לו לצורכי מילוי תפקידיו לפי , בדרך, במקום ובמועד שיקבע מבקר המדינה.

 בתום תקופת ההסדר יעשה מתמודד התאמת בנק ויוודא שכל הרישומים בבנק משתקפים כיאות במערכת החשבונות שלו.

 ספרי החשבונות והאסמכתות ובכללן כל דפי חשבון הבנק של המתמודד – יישמרו בידי המתמודד במשך שבע שנים מתום תקופת ההסדר או זמן ארוך מזה לפי דרישת מבקר המדינה.

 האמור בהנחיות אלה אינו בא לגרוע מחבות כלשהי לפי כל דין או נוהל, לרבות החובה לשמור מסמכים – אלא להוסיף עליה.

 מתמודד שנקבע לגביו כי תקופת ההסדר החלה לפני יום ט׳ בניסן התשע״ב (1 באפריל 2012) –
 ידווח באמצעות המערכת לדיווח על תרומות על כל תרומה שקיבל, בכסף או בשווה כסף, החל ביום ט׳ בניסן התשע״ב (1 באפריל 2012);
 ידווח למבקר המדינה בכתב על כל תרומה שקיבל מתחילת תקופת ההסדר עד יום ט׳ בניסן התשע״ב (1 באפריל 2012) שסכומה עולה על 10,000 ש״ח.

 טופס 1: הודעת אדם על כוונתו להתמודד בבחירות לכנסת ה-. . . . . . . . . . . ברשימת מועמדים שתגיש מפלגה שהוא אינו חבר בה 

 טופס 2: הודעה בדבר סיום תקופת ההסדר 

 טופס 3: תצהיר על אי־קבלת תרומות 

 טופס 4: דיווח מתמודד על החזרת תרומות אסורות לתורמים או על העברתן לאוצר המדינה 

 טופס 5: תצהיר בדבר יתרת תרומות לאחר תום תקופת ההסדר 

 טופס 6: הודעת מנפיק כרטיס חיוב 

 טופס 7: הודעת תאגיד בנקאי 

 טופס 8: בקשה לקבלת הרשאת גישה למערכות לדיווח על תרומות ולניהול חשבונות למתמודד שאינו חבר מפלגה בבחירות לכנסת ה-. . . . . . . . . . . . . . . 

 מיכה לינדנשטראוסמבקר המדינה

בוט חוקים